<classify> RAIS wa Rwanda, Paul Kagame amewataka wafanyabiashara na viongozi wa siasa Afrika kuimarisha ushirikiano ili kuboresha mikakati ya kulinda wanyamapori.Kagame, ambaye ni Mwenyekiti wa Umoja wa Afrika, alisema hayo wakati akifungua mkutano wa masuala ya uhifadhi wa wanyamapori uliofanyika mjini hapa kwa kuandaliwa na Chuo Kikuu cha Uongozi Afrika ALU.Alisema katika ufanyaji biashara ya uhifadhi viongozi wa bara hilo wanatakiwa kuhakikisha wanaweka mikakati ya kulinda wanyamapori kwa ufasaha. Suala la uhifadhi Afrika linatakiwa kuwa letu, watu wetu kupata mavuno yake pia ni wajibu wetu, kwani suala hili la wanyamapori halina mipaka, alisema.Mkutano huo wa siku tatu ulikutanisha viongozi 300 kutoka nchi 35 duniani kwa lengo la kubadilishana uzoefu katika uhifadhi mazingira, kuimarisha ushirikiano na kukabiliana na changamoto za uhifadhi wa wanyamapori Afrika.Mwanzilishi na Ofisa Mtendaji Mkuu wa ALU, Fred Swaniker, alitaka wajumbe kuweka mikakati kukuza biashara ya uhifadhi wa wanyamapori. Alitaka viongozi Afrika kuhakikisha kuwa uhifadhi ni msingi wa ukuaji uchumi, na kueleza kuwa ni wakati kwa Afrika kuwa makini na wanyamapori kama moja ya rasilimali muhimu.  <topic>: kitaifa 